Маркел Емяльянавіч Макушок

Маркел Емяльянавіч Макушок ( — ) — вучоны заолаг. Доктар біялагічных навук (1937). Прафесар (1928). Акадэмік АН БССР (1950). Заслужаны дзеяч навукі БССР (1944).

 Біяграфія 
М. Е. Макушок нарадзіўся ў сяле Верхнячка, Правабярэжная Украіна, Расійская імперыя (зараз у Чаркаскай вобласці Украіны). У 1910 годзе скончыў Кіеўскі ўніверсітэт. З 1911 г. прыват-дацэнт у Маскоўскім універсітэце. З 1927 г. прафесар і загадчык кафедры ў Казанскім універсітэце. З 1931 г. старшы навуковы супрацоўнік Дзяржаўнага акіянаграфічнага інстытута ў Маскве. У 1937—1941 і 1943—1952 гг. у Беларускім дзяржаўным універсітэце — загадчык кафедры заалогіі пазваночных, дарвінізму і генетыкі. Адначасова ў 1950—1952 гг. прарэктар БДУ і старшы навуковы супрацоўнік Інстытута біялогіі АН БССР.

 Навуковая дзейнасць 
М. Е. Макушок займаўся навуковай дзейнасцю ў галіне параўнальнай анатоміі жывёл, іхтыялогіі, герпеталогіі. Даследаваў паходжанне лёгкіх, плавальнага пузыра, сістэматыку губак возера Байкал і Баранцава мора, іхтыяфаўну Беларусі. Аўтар больш за 30 навуковых прац.
Сярод апублікаваных:
 О вариациях в позвоночном столбе бесхвостых амфибий, 1917.
 Карельский сомик, его хозяйственное значение и биологически особенности — Мн., 1951.
 Наши рыбные богатства — М.; Л., 1926.

 Узнагароды 
 2 ордэны Працоўнага Чырвонага Сцяга;
 медалі.

 Літаратура 


 Спасылкі 
 Академик МАКУШОК Маркел Емельянович // Национальная академия наук Беларуси
 История Биологического факультетв БГУ 
 Летопись Московского университета
 Маркел Емяльянавіч Макушок у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Заолагі Беларусі
Катэгорыя:Біёлагі СССР
Катэгорыя:Нарадзіліся ў Чаркаскай вобласці